title: Ακτινοθεραπεία Μασχαλιαίας – υπερκλείδιας χώρας. Ενδείξεις, Πρωτόκολλα Ακτινοθεραπείας
title: Regional nodes radiotherapy for breast cancer. Indications, protocols
titleType: AlternativeTitle
Creators: name: Αιβαλιώτη, Ασημίνα
Publisher: name: Πανεπιστήμιο Δυτικής Αττικής
Year: 2022
Subjects: Καρκίνος μαστού
Ακτινοθεραπεία
Θετικοί λεμφαδένες
Λεμφαδενικός καθαρισμός
Ενδείξεις
Breast cancer
Radiation therapy
Positive lymph nodes
Axillary dissection
Indications

description: Η συνεχώς αυξανόμενη επιβίωση των γυναικών με καρκίνο μαστού καθιστά την βελτίωση της ποιότητας ζωής ιδιαίτερα σημαντική. Ο μασχαλιαίος λεμφαδενικός καθαρισμός (ALND)παρέχει εξαιρετικό τοπικό έλεγχο της νόσου αλλά συνδέεται με βλαβερές παρενέργειες. Σκοπός: Μελετώντας την βιβλιογραφία, να εκτιμηθεί αν η ακτινοθεραπεία της μασχάλης παρέχει εξίσου ικανοποιητικό τοπικό έλεγχο με λιγότερες παρενέργειες καθώς και μια ανασκόπηση των πρόσφατων αλλαγών στην ακτινοθεραπεία των περιοχικών λεμφαδένων σε ασθενείς με καρκίνο μαστού αρχικών σταδίων. Κλασσικές μελέτες που υποστηρίζουν την ακτινοθεραπεία μετά από μαστεκτομή ( Danish 82b, Danish 82c, British Columbia) παρουσιάζουν 10% όφελος στην συνολική επιβίωση στα 10 έτη και μείωση των τοπικο-περιοχικών υποτροπών έως και 27%. Την τελευταία δεκαετία περισσότερα δεδομένα υποστηρίζουν την ακτινοθεραπεία μετά από μαστεκτομή και των επιχώριων λεμφαδένων (RNI) σε ασθενείς που δεν ανήκουν στη κατηγορία του τοπικά προχωρημένου καρκίνου του μαστού. Επιπλέον, λόγω των εξελίξεων στη διαχείριση της μασχάλης ,η βιοψία του λεμφαδένα φρουρού (SLNB) είναι η τεχνική που καθορίζει τους ασθενείς με θετικούς μασχαλιαίους λεμφαδένες και όχι η κλασσική, πραγματική παθολογική αξιολόγηση λεμφαδενικού σταδίου που αναδεικνύει τον ακριβή αριθμό προσβεβλημένων λεμφαδένων. Η σύγχρονη εποχή στην λήψη αποφάσεων για την διαχείριση της μασχάλης και των επιχώριων λεμφαδένων περιλαμβάνουν μια ποικιλία επιλογών σε μελέτες όπως οι ACOSOG Z-11, NCIC MA 20, EORTC 29922, AMAROS. Η μελέτη AMAROS υποδεικνύει ότι η ακτινοθεραπεία (ΑΚΘ) μπορεί να χρησιμοποιηθεί αποτελεσματικά στη θέση του λεμφαδενικού καθαρισμού (ΛΚ) με λιγότερο λεμφοίδημα. 28% (ΛΚ) έναντι 14% (ΑΚΘ). Η μελέτη Z-11 ανέφερε καλά αποτελέσματα για ασθενείς με θετικούς φρουρούς λεμφαδένες που υποβάλλονται σε χειρουργική επέμβαση διατήρησης του μαστού , με ακτινοθεραπεία όλου του μαστού που περιλαμβάνει και ορισμένους μασχαλιαίους λεμφαδένες επιπέδων Ι, ΙΙ αλλά όχι των υπερκλείδιων και έσω μαστικών λεμφαδένων . Για τους ασθενείς που δεν πληρούν τα κριτήρια της μελέτης Z0011, η ακτινοθεραπεία στην περιοχή της μασχάλης αποτελεί μία αξιόπιστη επιλογή θεραπείας. Οι μελέτες MA 20 και EORTC22922-10925 περιελάμβαναν στην ακτινοβόληση τους υπερκλείδιους και έσω μαστικούς λεμφαδένες όπου παρατηρείται αύξηση του τοπικο-περιοχικού ελέγχου και μείωση της θνητότητας χωρίς ιδιαίτερη επίδραση στην συνολική επιβίωση . LRR 5.5% WB έναντι 3.2% RNI (p=0.02), DFS 84% WB v 89.7% RNI (p=0.003), OS 90.7% WB v 92.3% RNI (p=0.07) Συμπέρασμα: Η ακτινοθεραπεία με την βιοψία λεμφαδένα φρουρού οδήγησε τον λεμφαδενικό καθαρισμό να μην θεωρείται πλέον θεραπεία ρουτίνας σε ασθενείς με καρκίνο μαστού και θετικούς λεμφαδένες. Παρά το ότι υπάρχει μεγάλη ετερογένεια στα πρωτόκολλα ακτινοθεραπείας, η ακτινοθεραπεία μαστού και επιχώριων λεμφαδένων συστήνεται για ασθενείς αρχικών σταδίων κατά περίπτωση, σταθμίζοντας τους πιθανούς κινδύνους, τα οφέλη και τις προτιμήσεις των ασθενών.